
L'exploració i documentació de cavitats litorals al Migjorn de Mallorca, moltes 
d'elles amb importants continuacions subaquàtiques, posen de manifest la possible 
relació genètica i hidrològica entre les cales i l'endocarst. La presència de cavitats 
càrstiques que són capturades per l'erosió marina i posteriorment desmantellades 
progressivament constitueix un factor més a tenir en compte. Molts dels "dolços", 
nom popular de les surgències submarines, provenen de cavitats càrstiques que 
drenen i interactuen hidrològicament amb la mar. Aquestes cavitats litorals en certa 
manera constitueixen una prolongació de la mar terra endins i constitueixen una part 
fonamental del patrimoni natural de Mallorca. 

GENETIC AND HYDROLOGICAL RELATIONSHIP BETWEEN CAVES, 
CALAS AND OTHER INCOMING SOUTH OF MALLORCA. Coastal caves in 
southern Mallorca have abundant underwater continuations. Recent exploration and 
survey of those caves and submerged galleries highlights the genetic relationship 
between hydrology and karst. Most of the coastal caves result from the sea caves 
enlargement by wave erosion and the capture of neighbour karstic caves; additionally 
coastal freshwater springs result from the interference hydrological gradients between 
Rartic cavities and the sea. Those littoral cavities represent the sea inland influence 
extension and are a key element of the Mallorca natural heritage. 

diuen. Cales geomòrficament indiscutibles 
com  Portopetre, Mondragó, sa Barca 


El primer que s'ha de puntualitzar és 
que, com diu Rosselló (1995), si volem 
passar del camp toponomàstic -o popular- 
al científic, convé remarcar que no totes les 
cales són cales i no totes les que ho són s'ho 


Trencada, es Domingos o s'Estany d'en 
Mas, es Portitxol, eludeixen el genèric que 
tal vegada és sobreentès. Per contra, es caló 
des Soldat, sa cala de ses Faves o cala Falcó 
amb prou feines poden acomodar-se a les 

definicions més corrents. Tanmateix s'ha de 
fer constar que a petita escala, hi ha 
multitud d'indentacions menors al litoral 
mallorquí, moltes d'elles amb una gènesi 
similar. 

Alguns autors com Gràcia et al. (1998, 
2001) ja comenten que, per esfondrament i 
erosió marina, el sostre d'una caverna pot 
arribar a formar una entrada estreta i 
allargada, tipus caló o una penetració terra 
endins, moderada i àmplia, en funció de les 
dimensions de l'antiga cavitat. Aquest 
comentari teòric s'ha anat complementant 
amb casos coneguts, alguns d'ells encara no 
publicats, a on es pot contrastar la possible 
relació entre les cavitats litorals i la 
formació d'entrades de la mar de diferents 
mides. Rosselló et al. (2002) descriuen la 
complexitat a nivell de mesoescala de la 
línia de costa oriental de Mallorca, així com 
la meridional de Menorca. Ja afirmen que 
aquests materials calcarenítics del Miocè 
superior presenten gran quantitat de 
fenòmens i morfologies càrstiques. Les 
cales estan associades a la desembocadura 
de torrents, però la morfologia de les cales 
poden haver estat afavorides per la 
coalescència d'esfondraments endocàrstics, 
controlats per la facturació i el drenatge de 
les aigües subterrànies. La importància 
d'aquests darrers factors sembla que són 
determinants en la formació i evolució de 
moltes cavitats litorals (Fornós, 2003). 


Les cavitats litorals del Migjorn de 
Mallorca 


L'exploració amb tècniques d'immersió 
espeleològica de les cavitats litorals, ha 
proporcionat importants resultats. Les 
exploracions i investigacions efectuades les 
dues darreres dècades han contribuit a 
incrementar el coneixement i la valoració 
de —l'endocarst i també ha suposat 


importants aportacions al coneixement 
científic. Sens dubte el més remarcable és el 
fet de què les coves de major recorregut de 
les illes corresponen a sistemes càrstics 
litorals parcial o totalment negats sota 
l'actual nivell de la mar (Ginés i Ginés, 
2002, Gràcia et al., 2011) (Fig.1). 

En referència a la magnitud del 
recorregut destaca amb diferència la cova 
des Pas de Vallgornera (supera actualment 
els 67 km, dels quals 10.200 m subaquátics) 
que constitueix la cova de major recorregut 
de les Balears, seguida del sistema Gleda- 
Camp des Pou (13.500 m) que representa 
actualment la cavitat de major recorregut 
subaquátic d'Europa. S'ha de tenir present 
que fins els anys 90, la cova de major 
longitud de l'arxipèlag balear eren encara 
les coves del Drac (amb poc més de 2 km 
de recorregut). En tercer terme, la cova des 
Coll (uns 7 km), que és la major cavitat 
subaquàtica d'Espanya amb connexió 
directa amb la mar. Les segúents del llistat 
ja es troben molt distanciades, entre les 
quals destaquen: el sistema Pirata-Pont- 
Piqueta (3.091 m totals/1.190 m sub- 
aquàtics), la cova Genovesa (2.415 m totals 
/1.845 m subaquàtics), les coves del Drac 
(2.359 m totals/600 m subaquàtics), la cova 
d'en Bassol (1.491 m totals/1.082 m 
subaquàtics), la cova de Cala Varques B 
(1.068 m totals/980 m subaquàtics) i la 
cova des Drac de Cala Santanyí (803 m 
totals/612 m subaquàtics). La fondària 
màxima sota les aigües supera lleugerament 
els 30 m. 

Al llarg de les darreres dècades, s'ha 
anat suggerint per a aquestes coves un 
model genètic que contempla la formació 
de buits primigenis, originats per dissolució 
en la zona freàtica litoral a causa de 
l'agressivitat que es deriva de la mescla 
entre aigües continentals dolces i aigües 
marines, dins d'un context hidrològic 
d'elevada permeabilitat per mor d'una 

Fig. 1. La presència de zones negades per l'ascens del nivell marí després del darer estadi glacial és 
un fet comú a les cavitats properes al litoral. Cova des Pas de Vallgornera (Foto: M. A. Perelló. GNM). 
Fig. 1. Sumerged galeries resulting of sea level rise after the last glacial stage is a common feature in 
caves located near the coast. Cova des Pas de Vallgornera (Photo: MA Perello. GNM). 


important porositat primària. Moltes de les 
galeries i sales d'aquestes cavitats es 
localitzen per davall del nivell marí i per 
tant presenten els buits plens d'aigua. És 
molt interessant el fet de que hi ha diferents 
nivells de cavitats que corresponen a 
distints períodes d'espeleogènesi. El patró 
planimètric de les coves d'aquesta tipologia 
denota la coalescència, un tant aleatòria, 
d'unitats més o manco independents, que 
han anat creixent tridimensionalment fins a 
donar lloc a una disposició en planta de 
caràcter ramiforme (Fig. 2). 


Les captures càrstico-marines 


Les cavitats generades com a conse- 
quència dels processos erosius de la 


dinàmica litoral, és a dir, les coves 
d'abrasió marina, són molt abundants per 
tot arreu de la costa, encara que 
generalment tenen dimensions més aviat 
modestes. Emperò, les formacions endo- 
càrstiques de la franja litoral més 
importants pertanyen a la tipologia de coves 
de la zona de mescla costanera, aquestes 
han atret l'atenció de viatgers i naturalistes, 
arran sobretot de les exploracions i 
descobertes efectuades fa més d'un segle a 
les turístiques coves del Drac, al municipi 
de Manacor. 

A més de les coves d'abrasió marina i 
per tant no càrstiques, abunda al litoral 
una tipologia de cavitats que és el resultat 
de la captura de les coves de la zona de 
mescla costanera, és a dir, d'origen càrstic, 
pel retrocés dels penya-segats. 

Fig. 2. 
(Manacor). La relació genètica i hidrológica 
entre cales i cavitats litorals és molt gran. 


Cova Genovesa a cala Anguila 


Fig. 2. Genovesa cave at Cala Anguila 
(Manacor). There is a great genetic relationship 
between hydrological and coastal bays and 
cavities. 


Aquestes coves, anomenades captures 
càrstico-marines (Montoriol-Pous, 1971), 
estan fortament influenciades, encara que 
sigui només a les zones més properes a la 
mar, per la dinámica litoral (Fig. 3). 

La seva existència suposa una via 
d'accés a les cavitats, a més a més de les 
entrades formades per esfondraments dels 
sostres, formant dolines d'esfondrament i 
de la connexió mitjançant pous o altres 
tipus de perforacions artificials, ja què 
d'altra manera serien impenetrables per a 
l'home. 

La connexió amb la mar duu associades 
la incorporació de morfologies d'erosió 
marina a les zones properes a les entrades i 
especialment de depòsits sedimentaris 





d'origen marí. La presència d'espeleotemes 
freàtics en llocs concrets de les cavitats, que 
no se podrien formar actualment en 
ambients geoquímics de connexió directa 
amb la mar, confirmen alguns casos de 
captures — càrstico-marines i  endemés 
proporcionen un límit temporal per a la 
pròpia captura (Ginés, 2000). Exemples 
d'aquestes cavitats són abundants al llevant 
insular: la cova des Coloms de Cala Falcó i 
la cova des Coloms de Cala Varques (Trias 
i Mir, 1977, Trias, 1992, Gràcia et al., 
2010), ambdues cavitats posseeixen una 
gran entrada marina producte de l'erosió 
litoral que encara els hi afecta, la cova de 
Cala Falcó, connectada amb l'exterior per 
l'abrasió marina d'un antic nivell situat a 
+2 m respecte a l'actual nivell marí (Trias i 
Mir, 1977; Ginés, 2000); la cova des 
Dimoni (Ginés, 2000) i la cova dets 
Ases (Gràcia et al., 1997); totes elles amb 
entrades terrestres superiors i accessos 
submarins. La cova des Drac de Cala 
Santanyí (Gràcia et al., 1998b), la cova de 
Cala Varques ACD o Cova des Xuetes i la 
cova de Cala Varques B (Gràcia et al., 
2000) també son exemples de captures per 
la dinàmica erosiva litoral i l'evolució de 
les cavitats pels esfondraments de sostres i 
parets (Fig. 4). En el litoral d'Alcúdia, al 
NE de Mallorca, també es troben alguns 
exemples, com són la cova des Bastons i la 
cova de ses Llàgrimes (Gràcia et al., 
2003c). Aquests processos tenen un elevat 
interès espeleocronològic, ja que poden 
permetre individualitzar i datar etapes 
evolutives de les coves (i dels sediments 
associats en aquestes etapes), a partir de 
criteris temporals  d'anterioritat O 
posterioritat en relació amb el moment 
concret en què es produeix el fet de la 
captura marina (Ginés, 2000). En aquest 
tipus de cavitats litorals abunden els 
dipòsits sedimentaris en els quals s'inter- 
calen seqüències d'espeleotemes amb 

Fig. 3. Les cales del Llevant de Mallorca estan associades a nombroses captures càrstico-marines que 
formen part intrínseca del paisatge litoral (Foto: M. Luque). 

Fig. 3. The calas of the East of Mallorca are associated with numerous karst-marine captures an 
intrinsic part of the coastal landscape (Photo: M. Luque). 


bretxes ossíferes de vertebrats terrestres i 
materials detrítics marins, constituint 
registres de gran interès espeleocronològic i 
que estan condicionats per les variacions 
del nivell marí durant el Quaternari. També 


Cova des Xuetes NM 
(Cala Varques - A) 


és determinant el nivell actual de la 
Mediterrània per l'existència de llacs 
subterranis d'aigúes freàtiques salabroses, 
que ocupen les cotes inferiors de les 
cavitats. 


a, 
der — 
Cova des Moro 


i CALA FALCÓ 


Cova des 
Coloms - 1 


= - surgència 


100 m 





Fig. 4. Entre cala Falcó i cala Varques és notòria la gran quantitat de cavitats litorals. 
Fig. 4. Among cala Falcó and cala Varques is notorious the presence of coastal caves. 

Gènesi, evolució i característiques 
generals de les coves litorals de 
Mallorca 


La costa constitueix un bon registre de 
les oscil-lacions de la mar experimentades 
al llarg del Quaternari. Mallorca, degut a la 
seva relativa estabilitat en aquest període de 
temps, especialment en el Pleistocè 
superior, i a l'absència de marees 
importants, representa una bona localització 
per a estudiar els canvis glacioeustàtics. 
Diverses evidències —geomorfològiques 
d'aquests episodis transgressius i regressius 
han quedat registrades en el litoral, des 
d'alçàries considerables que superen la 
quarantena de metres, fins a desenes de 
metres per davall del nivell actual de la 
mar. Les plataformes d'abrasió marina, 
viseres, arcs, coves, bufadors, marmites de 
gegant, dunes fòssils adossades, jaciments 
fòssils i altres morfologies d'erosió i 
sedimentació són bons testimonis d'aquests 
canvis (Gràcia i Vicens, 1998, 2001). 
Aquestes morfologies en sí mateixes 
formen part del nostre paisatge litoral, tant 
del que és visible a l'exterior, com del que 
resta ocult sota les aigües de la mar o a 
l'interior d'espectaculars cavitats litorals 
generades a la zona de mescla costanera. 

A la zona freàtica de les àrees càrstiques 
litorals, amb el nivell de la mar com a 
nivell de base, tenen lloc processos de 
mescla de les aigües marines i continentals, 
els quals potencien —l'actuació dels 
mecanismes espeleogenètics a causa de 
l'agresivitat resultant d'aquests processos 
geoquímics (Back et al., 1984, Plummer, 
1975). Per tant, es produeix l'excavació 
preferent de conductes i galeries 
endocàrstiques, que possibiliten en ocasions 
reconèixer horitzons espeleogenètics 
relacionats amb paleonivells marins. 

A partir d'estudis realitzats a les 
Bahames (Mylroie i Carew, 1988, 2000) i 


adaptats a Mallorca per Ginés i Ginés 
(1992), es diferencien dues zones espeleo- 
genèticament principals: la zona de la 
picnoclina (zona de contacte o interfase 
entre l'aigua dolça superior, menys densa i 
l'aigua marina, inferior per ser més densa) i 
la zona epifreàtica, a on es mesclen les 
aigues d'infiltració vadoses i les aigües 
freàtiques, dotades de diferents continguts 
de CO.. 

Les cavitats presenten galeries i sales en 
diferents estadis evolutius. En primer lloc 
s'observen conductes, galeries i sales 
freàtiques poc evolucionades verticalment 
respecte a l'horitzó d'inici dels processos 
de dissolució. Algunes tenen morfologies 
de corrosió predominants amb pocs indicis 
d'esfondraments. L'evolució vadosa que 
han experimentat les cavitats càrstiques és 
la responsable de la transformació de molts 
dels conductes i galeries primigènies. En 
aquestes galeries evolucionades predo- 
minen els esfondraments (Ginés, 2000), 
formant caos de blocs i d'espeleotemes 
caiguts, sovint recoberts per formacions 
estalagmítiques, que amaguen i desdibuixen 
l'origen freàtic de les galeries i sales, i què 
molt sovint tanquen l'accés a les conti- 
nuacions de la cova. Aquests processos 
d'esfondrament, més intensos a les èpoques 
a les quals les galeries es troben en 
condicions vadoses, sense la sustentació de 
l'aigua (regressions marines), produeixen 
un increment del volum i una evolució 
ascendent que cerca l'equilibri mecànic dels 
sostres i que pot provocar l'obertura a 
l'exterior de la caverna si connecta amb la 
superfície, cosa que ha ocorregut amb les 
entrades de moltes coves. — D'aquesta 
forma, un antic sistema de conductes 
excavats en règim freàtic se situava, en 
molts casos, per davall de les actuals sales 
d'esfondrament. El fet de que aquests 
processos es puguin juxtaposar en el temps, 
en estreta relació amb els canvis del nivell 

marí al llarg del Quaternari, complica la 
història morfogenètica de les cavitats. 

La darrera transgressió del nivell marí 
provocà que bona part de les formes 
endocàrstiques resti actualment sota les 
aigúes, inundant fragments de cavitats que 
havien evolucionat al llarg de les pulsacions 
fredes del Quaternari en condiciones 
vadoses. Les cotes inferiors de les coves 
estudiades es troben a profunditats de fins a 
-30 metres respecte de l'actual nivell marí 
(Gràcia et al., 2000). Els espeleotemes són 
extraordinàriament abundants en algunes 
zones de les cavitats no afectades per 
esfondraments “recents” o per l'acció de la 
corrosió que ha fet desaparèixer les 
formacions. Moltes zones formen autèntics 
boscos —d'estalactites,  estalagmites i 


f 


A 


columnes. En molts casos aquestes 
formacions secundàries tanquen O 
subdivideixen les galeries, formant falses 
parets i creant espais encara més laberíntics. 
Els espeleotemes freàtics són un instrument 
molt valuós per determinar la posició dels 
antics nivells freàtics, i per tant de la mar, 
subministrant importants informacions 
paleoclimàtiques i cronològiques (Tuccimei 
et al., 1998, 2000, 2006; Vesica et al., 
2000) que són aplicables a l'evolució 
geomorfològica de les cavitats i del litoral 
(Ginés, 2000) (Fig. 5) Al llarg del 
Pleistocè, les davallades glacioeustàtiques 
del nivell marí van incentivar els 
esfondraments de les voltes i parets de les 
coves, mentre que intenses fases de 
deposició d'espeleotemes varen contribuir 





Fig. 5. Espeleotemes freàtics, indicadors d'antics nivells de la Mediterrània, al sostre de la cova des 


Drac de Cala Santanyí (Foto: A. Cirer. GNM). 


Fig. 5. Prheatic speleothems, indicators of ancient sea level of the Mediterranean, at the roof of the 
cave des Drac de Cala Santanyí (Photo: A. Cirer. GNM). 

Fig. 6. Cova del Pilar, a la marina de Manacor. 
El progressiu desmantellament de la cavitat 
genera una entrada de la mar terra endins (Foto: 
M. A. Perelló. GNM). 

Fig. 6. Cova del Pilar, marina of Manacor. The 
gradual dismantling of the cavity generates an 
entry from the sea (Photo: MA Perelló. GNM). 


després a emmascarar les característiques 
dels buits primigenis 1 dels materials 
generats pels esfondraments. Cal remarcar 
que la magnitud dels processos de col: lapse 
i reajustament mecànic de la massa rocosa 
condiciona en gran mesura l'aspecte d'una 
part important de les galeries i sales de les 
cavitats, al mateix temps que és responsable 
de la seva obertura a l'exterior per mitjà 
d'esfondraments en superfície, els ano- 
menats abisaments a la comarca de 
Manacor i esfondrats a ses Salines (com. 
pers. Cosme Aguiló). També hi ha galeries 
poc afectades pels processos d'esfon- 
draments i que mantenen un aspecte 
dominat per les morfologies de corrosió de 
les aigúes. 


Exemples d'interaccions entre cales i 
cavitats litorals 


A la marina de Manacor, la cova 
Genovesa arriba a poc més d'un centenar de 
metres de la mar, al final de la platja de cala 
Anguila. Aquesta presenta 140 m d'amplà- 
ria de la gola, 250 m de recorregut longi- 


tudinal (poligonal principal de l'eix de la 
cala o tirat) i 95 m d'amplària mitjana. La 
cavitat, cova de la zona de mescla 
costanera, presenta un recorregut de 2.415 
m i una penetració de poc més de 500 
metres terra endins, respecte de la platja. 
Malgrat tenir el grau de protecció atorgat 
per la Comunitat Europea de LIC (Lloc 
d'Interès Comunitari) i de BIC (Bé 
d'Interès Cultural) pel Consell de Mallorca, 
aigües residuals de blocs d'apartaments de 
la urbanització són abocades directament a 
la cavitat. Aquest és un bon exemple de la 
fragilitat i agressions que suposa la 
urbanització del litoral, que afecta no 
només a la superfície sinó també al subsòl. 
La contaminació de les aigúes subterrànies 
que drenen de cap a la cala, contamina 
també a la mar. 

La cova del Pilar, també al litoral de 
Manacor, és una cavitat de gran bellesa per 
la seva gran entrada i per la presència de 
grans columnes o pilars recobertes per 
aigües blaves, batudes per l'onatge els dies 
de mal temps, que són visibles des dels 
vaixells que recorren el litoral (Fig. 6). És 
un bon exemple de captura càrstico-marina 
amb grans espeleotemes que són arrabassats 
per l'erosió marina i suposa un cas de 
formació d'entrant de la mar terra endins a 
mesura que la cavitat va reculant. A 
l'actualitat l'entrant de la mar, fóra sostre 
de la cova, és d'aproximadament 40 metres, 
emperò la mar hi entra més a l'interior i 
podria arribar a endinsar-se gairebé 50 
metres més. Segons el règim de 
precipitacions, a la mar es pot notar el dolç 
que prové del seu interior. 

Més al sud es troba cala Falcó, amb 300 
metres — d'amplària i 175 m de tirat. 
Presenta diverses captures càrstico-marines 
de notable importància com són la cova des 
Coloms de cala Falcó i la cova de Cala 
Falcó, a més d'altres cavitats associades. La 
cova de Cala Falcó creiem que pot estar 

Fig. 7. El ric patrimoni natural que suposen les cavitats de la franja litoral requereix mesures de 
protecció. Sistema Pirata-Pont-Piqueta (Foto: A. Cirer. GNM). 

Fig. 7. The rich natural heritage require protection measures for coastal caves. Pirata Pont-Piqueta 
system (Photo: A. Cirer. GNM). 


relacionada amb l'important sistema Pirata- 
Pont-Piqueta, de 3.091 m de recorregut i 
que es troba a menys de 200 m de distància 
i s'endinsa 700 m terra endins (Fig. 7). Els 
esfondraments d'antigues galeries han 
separat la cova d'aquest sistema endo- 
càrstic. Per altra banda, la captura de la 
cova des Coloms per la mar ha fet 
retrocedir de forma visible la línia de costa 
de penya-segats de cap a l'interior i ha 
deixat penjat a la vertical marina diverses 
capes de sediments llimosos quaternaris que 
es troben adossats a les parets de la gran 
entrada marina. A més dels bells llacs 
glacioeustàtics destaca per la presència 
d'arenes marines al terra d'una gran sala 
terrestre. 

A molt poca distància i seguint de cap al 
sud, encara dins el terme de Manacor, es 


localitza cala Varques. L'amplària de la 
gola de la cala és de 200 m, 320 m de tirat 
de la cala i 160 m d'amplària mitjana. Les 
cavitats litorals que es troben envoltant la 
cala i en connexió directa o bé a poca 
distància de la mar són: la cova de Cala 
Varques B, la cova de Cala Varques ACD o 
cova des Xuetes, la cova des Genet, la cova 
des Coloms de Cala Varques o cova des 
Coloms Il, la cova Marina des Pont (Fig. 8) 
i alguna més trobada recentment i encara en 
fase d'estudi. 

De totes les anomenades, la cova de 
Cala Varques B és la de major dimensions, 
1068 m de recorregut i una fondària 
màxima per sota del nivell de la mar que 
supera els 30 m. La seva situació, al fons de 
la platja, suggereix el que pot arribar a 
passar evolutivament a la cavitat i a cala 

Varques amb el temps per esfondrament 
del sostre de la cova. 

A la marina de Felanitx, la cova Gran, 
gran cavitat d'abrasió marina, ha retrocedit 
més de 70 m respecte a la línia de costa 1 tot 
el seu sostre és susceptible d'enfonsar-se i 
formar un entrant de més de 120 m terra 
endins. 

Cala sa Nau i cala Mitjana es troben 
situades entre Portocolom i cala Ferrera, 
encara que més prop d'aquesta darrera, i a 
devers 5 km del poble de s'Horta. Formen 
part de la marina de Felanitx, constituida 
també per materials calcaris neògens, que 
en aquesta zona representa una franja de 4 
km d'amplària. És una àrea on el litoral es 
troba molt estructurat formant multitud de 
cales i puntes. Cala sa Nau presenta una 
amplària de la gola de 100 m, amb un tirat 
de 500 m i una amplària mitjana de 55 m. 
La cavitat més destacable de la zona és la 
cova d'en Bassol, cavitat de la zona de 
mescla costanera, amb una direcció general 
NE-SW 1 1.491 m de recorregut (Fig. 9). Es 
va trobar a la recerca d'aigua, ja que no 
posseeix cap entrada natural. Adquireix un 
elevat interès per la gran abundància i 
bellesa dels espeleotemes i pel volum de les 





Fig. 8. La cova Marina des Pont és un bon 
exemple de captura càrstico-marina a on es fa 
evident la interacció entre les processos càrstics i 
la dinàmica litoral (Foto: M. Luque ). 

Fig. 8. The cova Marina des Pont is a good 
example of sea captured cave where an obvious 
interaction exists between karst processes and 
coastal dynamics (Photo: M. Luque). 





Fig. 9. Cala sa Nau i cala Mitjana (Felanitx, 
Mallorca). 1. Cova Submarina de Cala sa Nau. 2. 
Cova de ses Barraques. 3. Cova de Cala Mitjana. 
4. Cova d'en Bassol. 

Fig. 9. Cala Sa Nau and Cala Mitjana (Felanitx, 
Mallorca). 1. Submarine Cave at Cala Sa Nau. 
2. Cave de ses Barraques. 3. Cave de Cala 
Mitjana. 4. Cave d'en Bassol. 


sales. El desmantellament progressiu de les 
coves i la penetració de la mar generaria 
importants modificacions a la cala. A la 
part SE de la cala, a on es troba un petit 
entrant marí, sembla que el penya-segat ha 
retrocedit i la cala ha penetrat terra endins 
degut a la reculada de la cova d'en Bassol. 
Actualment la sedimentació marina sembla 
que ha tancat la comunicació directa de la 
cavitat amb la mar a escala humana. Hi ha 
evidències de poliquets i alguns crustacis 
marins que poden entrar encara dins la 
cova. 

Altres cavitats veines son la cova 
submarina de Cala sa Nau i la cova de ses 
Barraques. La primera es troba en un cap 
geogràfic i travessa la punta de banda a 
banda de no esser per processos de 
sedimentació litoral que al llarg d'una 
regressió marina al Pleistocè taponà una de 
les entrades per eolianites. 

Una part de la cova d'en Bassol va en 
direcció sud, de cap a cala Mitjana, de la 
qual només dista 170 ms. La cala té 230 m 
de gola i 500 m de tirat, amb una amplària 
mitjana de 75 m. De la cala, a només 180 m 
es troba la cova de Cala Mitjana, de 340 m 
de recorregut, la qual es va trobar també 
gràcies a les recerques d'aigua, en fer un 
pou a l'antiga, de 13 m de fondària. L'aigua 
més superficial s'empra per regar una 
amplia extensió de terreny sembrat de 
gespa, prop de la mar, terreny que entre 
d'altres coses caracteritza actualment cala 
Mitjana. La situació respecte de la cova 
d'en Bassol sembla fer suposar que 
formarien part d'un mateix sistema i que un 
esfondrament, que no deixa cap pas 
penetrable, ha aillat ambdues cavitats. 

A cala Santanyí, localitzada al terme 
municipal amb el mateix nom, de 360 m de 
tirat, amb 260 m d'amplària de la bocana i 
90 m d'amplària mitjana, la cova des Riu 
constitueix la surgència a la mar de la cova 
des Drac de Cala Santanyí, de la qual 
formaria part. Es localitza al NO, a l'interior 
d'un entrant de la cala, de 27 m d'amplària i 
31 m de llargària, amb els 10 m darrers amb 
forma de balma i prossegueix de forma 
subaquàtica fins que l'acumulació d'arenes 
i de blocs tanquen la connexió amb la 
cavitat del darrera. Formaria part de la cova 
des Drac de Cala Santanyí, cavitat de 803 m 
de recorregut, amb una penetració en 
relació a la mar de 228 m en relació al fons 
de la cala (Fig. 10). Per mor d'un 
esfondrament i de la deposició de materials 
sedimentaris marins es degué tancar la 
comunicació amb la resta i l'esfondrament 
extern formà l'entrant marí. Aquest entrant 
es veu molt bé en fotografia aèria i no és 
gens menyspreable en l'evolució de la 
pròpia cala. S'ha de fer constar, a més a 
més, la gran quantitat de coves submarines 
que es troben a la bocana sud de la cala, a 
on formen un complex que consta de túnels 





Fig. 10. La cova des Drac de Cala Santanyí i la 
cova des Riu, dolç que constitueix la 
comunicació de la cavitat amb la mar. S'aprecia 
com aquesta forma endocàrstica va reculant i 
modifica les característiques geogràfiques de la 
cala. Els entrants que es troben al costat oest són 
producte del desmantellament de cavitats 
submarines que foraden els penya-segats. 

Fig. 10. The cave des Drac de Cala Santanyí 
and the cave des Riu, which represents the cave 
communication with the sea. This was seen as a 
receding endokarst that modifies the geographic 
characteristics of the cove. The entries that are 
on the west side are the product of the 
dismantling cave voids of the bottom of the cliffs. 


amb abundants entrades i morfologies 
d'abrasió marines associades. Un desman- 
tellament progressiu de la cova des Drac de 
Cala Santanyí o d'altres coves submarines 
per esfondrament afavoriria encara més 
l'entrada de la mar en aquests indrets i 
afectaria de gran manera l'evolució de la 
cala. 

No només al llevant de Mallorca es 
veuen relacions genètiques entre cavitats i 
indentacions de la costa. Aguiló (2007) a la 
seva tesi doctoral de toponímia de Santanyí 
i ses Salines parla de la bassa des Dolç. 
Aquesta consisteix en una petita entrada 
terra endins, de més de 40 m de penetració, 
s'ha format per la reculada de la cavitat i 
constituiria un altre cas de captura càrstico- 
marina d'una cova de la zona de mescla 
litoral, en aquest cas dins materials més 
recents que no pas els del llevant 
mallorquí. 


Les surgències submarines a 
les cales 


Les surgències submarines, anomenades 
dolços a Mallorca, no són exclusives de les 
cales i ports, però si que es troben casos 
molt representatius associades a elles, 
sovint provinents de cavitats assequibles a 
l'home mitjançant tècniques d'espeleologia 
subaquàtica. 

Cala Murta, al terme de Manacor, 
posseeix una gola de 100 m d'amplària, 
amb 225 m de recorregut longitudinal i 45 
m d'amplària mitjana. L'aiguaneix sorgeix 
gairebé al fons de la cala, al costat nord i a 
pocs metres de fondària i procedeix d'una 
cavitat d'uns 100 m de recorregut lineal. En 
períodes de pluges intenses seguides de 
bonança a la mar, la surgència flueix amb 
un gran cabal. A més a més del drenatge de 
l'aigua dolça d'infiltració, la davallada del 
nivell marí en condicions d'altes pressions 
baromètriques, és un factor primordial per 
explicar la sortida de l'aigua, que adquireix 
gran espectacularitat i fins i tot produeix 
turbulències ben visibles des de les penyes. 
Per contra, la deposició de sediments 
marins pels temporals, especialment arenes, 
i els corrents marins d'entrada, poden 
arribar a reblir el conducte subterrani. En 


canviar les condicions atmosfèriques, el 
flux d'aigua de sortida arriba a ésser tan fort 
que buida novament d'arenes la galeria. 
Aquest aiguaneix sens dubte està relacionat 
amb les coves des Drac, del qual està 
separat per pocs metres de distància. Més al 
sud, la cova des Coloms de Cala Varques, 
relacionada genèticament amb la cova des 
Genet, de la qual està separada per un 
esfondrament, actua com a dolç de la cala. 
Ja dins Portocolom, a la marina de 
Felanitx, es troba es Rivetó, nom aplicat a 
una raconada del port que recorda una cala 
interior. Aquest topònim sol estar associat a 
surgències submarines, com s'Esdolç o 
barraques d'Aigo Dolça, que es localitza 
dins es Rivetó (Aguiló, 1991). L'aiguaneix, 
que surt de dins un escar, constitueix 
l'entrada submarina a la cova des Coll, 
important formació endocàrstica de 7.090 
metres de recorregut amb fort control 
estructural, a on la permeabilitat associada a 
la fracturació adquireix major rellevància, 
en presentar aquests materials una porositat 
bastant més baixa que els dipòsits 
escullosos d'altres indrets de la regió del 
Migjorn (Gràcia et al., 1997, 2005) (Figs. 
11 i 12). Els canvis barometrics es 
tradueixen en corrents de sortida o 
d'entrada, a mode de vasos comunicants, 
per compensar la diferència de nivell de la 
mar i de les aigües subterrànies. D'aquesta 
manera, quan puja la mar, a causa de la 
comunicació directa que té amb la cova es 
produeix l'entrada de l'aigua. El fenomen 
contrari passa en davallar el nivell de la 
mar, quan l'aigua surt de la cavitat cercant 
l'equilibri hidrostàtic. Un cas extraordinari 
del qual es té constància va succeir en 
produir-se l'arribada dels efectes del 
terratrèmol d'Algèria el dia 4 de juny de 
2003 a les 18:33 h. La retirada de l'aigua de 
la mar va deixar es Rivetó en eixut. Aquest 
fenomen va provocar corrents amb gran 
força que sorgien del Dolç i que fins i tot 

Fig. 11. Els dolços presents a moltes cales i 
ports de Mallorca constitueix un altre exemple 
d'interacció entre el carst i la mar. Cova des Coll 
a Portocolom (Felanitx). 

Fig. 11. The outlet “dolgos” are present in many 
bays and harbors of Mallorca is another 
example of interaction between karst and the 
sea. Cova des Coll in Portocolom (Felanitx). 


arrabassaren els llaiúts que es trobaven 
amarrats a les proximitats de l'escar. 

A 2,5 Xm al sud es troba cala sa Nau, a 
on la toponímia recull un altre topònim de 
rivetó. L'aigua brolla sota l'arena del fons 
marí al costat sud de la platja, a poc més 
d'un metre de fondària. 

Aquest dolç procedeix de la cova de ses 
Barraques, molt propera a la cova d'en 
Bassol i caracteritza la platja, ja que suposa 
un contrast tèrmic important. A l'estiu 
l'aigua que surt del sistema endocàrstic pot 
suposar una diferència tèrmica entre la mar 
i les aigües subterrànies d'entre 6 i 10°C. 


També la cova des Riu a cala Santanyí 
presenta aquest topònim i constitueix 
l'aiguaneix provinent de la cova des Drac 
de Cala Santanyí. 

En un paisatge litoral del tot diferent, 
sense penya-segats, com són les platges de 
la Colònia de Sant Jordi, es troba es Dolç, a 
ses Salines. Cedeix el seu nom a tota la 
platja, per la menor salinitat de l'aigua a la 
mar i per l'espectacular sensació tèrmica 
del contrast, molt marcat, entre l'aigua de la 





Fig. 12. Barraques de s'Esdolç al Riuetó de 
Portocolom, lloc de connexió de la cova des Coll 
amb la mar. Es produeixen forts corrents de 
sortida o d'entrada, principalment en funció de 
les condicions baromètriques. 

Fig. 12. Barraques de s'Esdolç of the Riuetó of 
Portocolom connecting point of the cave des 
Coll with the sea. Strong input-output currents 
occur depending on the barometric conditions. 

mar i l'aigua subterrània que aflora a la 
bassa des Dolç. 


Conclusions 


Molts són els factors i processos que 
intervenen en la formació i evolució de les 
cales. La presència de cavitats càrstiques 
que són capturades per l'erosió marina i 
posteriorment desmantellades progressiva- 
ment constitueix un factor més a tenir en 
compte. En alguns casos de petites cales, 
calons o entrades de poca entitat en la línia 
de costa pot haver estat determinant i 
gairebé un factor exclusiu. En altres casos 
de cales de majors dimensions i fins i tot 
ports, pot haver contribuit a la seva 
evolució de forma més o menys important. 

Molts dels “dolços?” provenen de 
cavitats càrstiques que drenen i interactuen 
hidrològicament amb la mar i que en certa 
manera constitueixen una prolongació de la 
mar terra endins. 

